JohanHeinsen/ENO huggingface dataset:
Kiøbenhavns Postrytter, 1792-03-12
J Underhuuset gaae Sagerne deres uafbrudte Gang, og for dette Aars Søetieneste er der allerede, de 4425 Søe tropper iberegnede, overhovedet bevilget 16000 Matroser, altsaa 2000 færre end sædvanlig. Denne Sum beløber, hver Mand beregnet til 4 Pund maanedlig, og Aaret til 13 Maaneder, i alt til 832000 Pund Sterling. Desuden er der endda tilstaaet halvfemte Million til de i forrige Session bevilgede Skatkammer Bevisers Afbetaling. Overalt tegner det til, at denne Parlementssession vil blive een af de korteste, man i lang Tid kan erindre sig; da Ministeren giør sig fra sin Side al muelig Umage for at drive de fornødne Bills og Planer igiennem. Vel forsømmer Oppositionspartiet ikke at lægge sine Hindringer i Veyen for Ministernes Bestræbelser, og man bebreyder ham især den indiske Krig og forrige Aars Udrustninger imod Rusland. Endnu i Gaar, da Major Maitland fordrede, at adskillige den indiske Krig vedkommende Papirer, skulde fremlægges til Ventilation, brugte saavel han som flere af Oppositionen meget haarde Udtryk imod bemeldte Krig, og kaldte Alliancen med de røverske Maratter og Nizam et høystupolitisk Forhold, hvorved man havde gjort det endnu vanskeligere at faae Fred med Tippo. Ministerne fremlagde vel de forlangte Papirer, men de forsvarede tillige med megen Jver den indiske Affaire, og Hr. Dundas paastod, at de indiske Finantser snart vilde komme vore europæiske til hielp.
Kiøbenhavns Postrytter, 1792-03-12
Den franske Gesandt, Ærkebiskoppen af Autun, var i Gaar i Underhuuset. Man mærket ikke til, at denne Herre bekymrer sig noget om den her arresterte Exhertug af Biron. Denne Fremmede har vel ved sin Advocat ladet den Vexel paa 416 Pund, for hvilken han er hæftet i Kingsbench, erklære for at være falsk, men hans Paastand paa en Ge sands Rettigheder vil neppe komme i Betragtning, da hans Ærinde blot bestaaer i at opkiøbe et Antal Heste.
Kiøbenhavns Postrytter, 1792-03-12
Vore i lang Tid stigende Fonds ere siden Parlementets Aabning stegne endnu høyere. Og det er en nye behagelig Omstændighed for Ministerne, at de under Wilhelm den Tredie i Aaret 1693 paa 99 Aar stipulerte 14 Procents Annuiteter med dette Aar udløbe; hvorved Statens Udgivter aarligen vinde henved 40000 Pund.
Kiøbenhavns Postrytter, 1792-03-12
Wien, den 18 Februarii. Der arbeydes nu paa en Handelstractat imellem det Keyserlige og Kongel. Preussiske Hof, som med det første ventes at komme i Stand.
Kiøbenhavns Postrytter, 1792-03-12
Man vil nu vide, at den forventende Kongelige Preussiske Fløyadjutants, Generalmajor von Bischohswarders, Ærinde er, i Overeensstemmelse med den sluttede Alliance at aftale eet og andet i Hensigt til Pohlen og Frankerige, hvori Rusland ogsaa meenes at tage virksom Deel. Men
Kiøbenhavns Postrytter, 1792-03-12
saalænge de for benævnte tre Magter langt vigtigere pohlske Anliggender ey endnu ere afgjorte, især fra Russisk Side, saa kan der ikke giøres noget eftertrykkeligt Skridt imod Frankerige.
Kiøbenhavns Postrytter, 1792-03-12
J adskillige franske Blade har man meldt om den kolde Maade, paa hvilken den franske Gesandt Segur var blevet modtaget i Berlin. Herom læses i Dagens Tidender følgende Omstændigheder: "Hr. Segur havde sin første Audience hos Kongen den 14de Januarii. Derefter gik Hs. Majestæt, da han havde modtaget Rapporten i Ordonancesalen og talet i nogen Tid med de der forsamlede Generaler, ind i det Gemak, hvor de Fremmede vare. Sædvanligen taler Kongen paa den Dag ikkun med de der forestilte Fremmede, og undertiden et Par Ord med een eller anden af Ministerne. Denne Gang derimod talede han med enhver af de tilstædeværende Gesandte, men kastede blot et Øye til Hr. Segur. Paa dennes venstre Side stod den Churmaynziske Minister, som Kongen spurde gandske høyt: Er Prindsen af Conde endnu hos Churfyrsten? – Ney, Sire, var Ministrens Svar, han er gaaet nærmere til de franske Grændser, og opholder sig for nærværende Tid i Cardinal Rohans District. Kongen vendte sig derpaa til Hr. Heymann, een af de udvandrede franske Generaler. Om Eftermiddagen var Cour hos Dronningen, Kongen lod hende sige, at hun ikke skulde tale til Hr. Segur; og Hs. Majestæt svarede, at hun ikke med større Fornøyelse vilde have adlydt nogen befaling. Hun gik derpaa Hr. Segur tæt forbi, uden engang at see paa ham, dermod talede hun med alle de andre, men længst med Hr. Heymann.
Kiøbenhavns Postrytter, 1792-03-12
Regensburg, den 18 Februar. De til March til det forreste Østerrige beordrede Keyserlige Tropper have faaet deres Concentreringspunct anviist i Freyburg. Foruden disse 6800 Mand have nu ogsaa 6000 Croater, 18 Batailloner Jnfanterie og nogle Regimenter svært Cavallerie faaet Ordre at holde sig march ferdige.
Kiøbenhavns Postrytter, 1792-03-12
Leipzig, den 23 Februar. Den regierende Hertug af Brunswig er nu igien fra Potsdam kommet tilbage til sin Residence. Som forlydes, er han, ifald det kommer til Krig, udnævnt til Rigs-General Feldmarchall, for at commandere den forenede Rigs armee. J Forgaars tiltraadde Generalmajor von Bischofswarder sin Reise fra Berlin til Wien.
Kiøbenhavns Postrytter, 1792-03-12
Kiøbenhavn, den 12 Martii. Udi afvigte Uge fra den 3die Martii til den 10de dito, ere i denne Kongel. Residencestad copulerede 10 Par. Fødte Drenge 31. Piger 43. Tilsammen fødte 74. Døde Mænd 10, Qvinder 30, Drenge 8, Piger 16, af følgende Sygdomme: Alderdom 4 Barselseng 1. Beenskade 1. Brystsyge 7. Flod 1. Forraadnelses Feber 2 Hastig Død 1. Hoste 1. Jnflammation 3. Kighoste 1. Kopper 4. Langvarig Syge 1. Nærvesyge 1. Pleuris 1. Slag 7. Tænder 4. Tærende Syge. 5. Uangivne Svagheder 7. Vattersoet 2. Tilsammen døde 54. Altsaa 20 flere fødte end døde.
Kiøbenhavns Postrytter, 1792-03-12
Til behagelig Efterretning for de høie og gode Herrer Interessentere i det Asiatiske Compagnie bekiendtgiøres herved, at en General - Forsamling skal holdes paa Compagniet Onsdagen den 14de Martii förstkommende. Thi anmodes de Herrer Interessentere, som ikke allerede have qvalificeret sig til Stemme-Rettighed, og ønske at kaldes til General-Forsamlingen, behageligst forinden at indfinde sig paa Compagniets Huus hos Justits-Directeuren hver Mandag og Onsdag Formiddag fra 10 til 12 Slet, for at aflægge den af Interessenterne vedtagne Eed; tillige bringes Conventionens 6 Cap. 22 & 289. i behagelig Erindring for de af Compagniets Interessentere, som ikke hidtil have behaget at qvalificere sig til Møde og Stemme i General-Forsamlingen.
Kiøbenhavns Postrytter, 1792-03-12
Den aarlige Samling af de i Aaret 1791 udkomne Kongelige Forordninger, Placater &c., hvorudi findes saavel de her, som de i Slesvig Holsteen trykte, er nu at bekomme i det Kongelige Bogtrykkerie, Exemplaret for 4 Mk. 12 s. Mellemste Etage udi Gaarden No. 199 i Frederichsberg gade, som nu beboes af (S. T.) Hr. Oberste Hæderich, bliver til Paaske ledig; samme bestaaer af 5 store Værelser og Kiøkken en suite, et Sideværelse til Domestiqver, kan og følge 2de Værelser udi 3die Etage, foruden Tiener= og Pulterkammer i Qvisten, fælleds Vadskerkielder og Tørreloft, samt Afdeeling i Kielderen til Victualier, og Rum til circa 16 Favne Brænde, hvorom handles med Viinhandler Glasing paa Hiørnet af Vandkunsten.
Kiøbenhavns Postrytter, 1792-03-12
AVERTISSEMENTS. Da Uddelelsen af Prøverne til den forestaaende og til den 7de Martii berammede Ostindiske Auction have medtaget længere Tid end man havde ventet, saa er bemeldte Auction i Anledning heraf udsat til den 21de ejusdem; hvilket til Vedkommendes Efterretning herved bekiendtgiøres.
Kiøbenhavns Postrytter, 1792-03-16
Kiøbenhavns 5 No. Aar. lan hun, hummis. kon Post-Tidender. til me Fredagen, den 16 Martii. Heraf udgives ugentlig 2de Stykker, ved P. M. Hopffner, Stockholm, den 17 Februarii.
Kiøbenhavns Postrytter, 1792-03-16
Adskillige i en meget frie Tone forfattede Skrivter over vore Finantssager have givet Anledning til følgende Brev fra Kongen til Cancelliet: "Vi have herved paa det eftertrykkeligste villet anbefale Eder at bekiendtgiøre alle Bogtrykkere, at de ikke maae understaae sig, medens Rigsdagen varer, at trykke eller bekiendtgiøre det ringeste, som vedkommer enten Vores eller Rigstændernes Anliggender, ey heller Finantserne eller saadanne Ting, hvorover Stænderne maatte deliberere." Gefle, den 9de Februarii 1792. Gustav. Denne er da den fierde Jndskrænkning, vores Trykkefrihed formedelst ubesindige og uoverlagte Skrivter har liidt. Saavel Præste, som Borger- og Bondestanden have nedsat særskilte Commissioner, for at faae hver Stands indkomne Besværinger afgjorte.
Kiøbenhavns Postrytter, 1792-03-16
Een af de her ankomne Courerer var en Søn af Marechal Bouille, som Kongen, endnu da han var i Spaa, havde udnævnt til sin Fløyadjutant.
Kiøbenhavns Postrytter, 1792-03-16
Den 21de Februarii. Med Arbeydet paa Rigsdagen tiles saa stærkt, at man troer, Commissionernes Conclusaville i disse Dage blive foretagne i plenis, og Rigsdagen endnu i næste Uge faae Ende.
Kiøbenhavns Postrytter, 1792-03-16
De Obligationer, som i Krigens Tid bleve udstædte, skulle med 2 Procent betales i 10 Aar, hvert Aar en Tiendedeel. De Fiinlandske Obligationer ere derimod efter en bestemt Plan forvandlede til Statsbilletter.
Kiøbenhavns Postrytter, 1792-03-16
De Herrer Bouille og Baron Ticheredi, som ere hidsendte fra de franske emigrerte Prindser, opholde sig endnu i Gefle.
Kiøbenhavns Postrytter, 1792-03-16
Da Kronprindsen dennegang blev examineret offentligen, vare de samme af Stænderne nærværende, som bivaanede Ceremonierne ved hans Daab 1778. Hr. Marelius, een af de fornemste i den Commission, som var beskikket til at bestemme Grændselinien imellem Sverrig og Norge, og som har gjort sig megen Flid for at forskaffe sine Medborgere nøyagtige Charter over vore Provindser, er for nyelig ved Døden afgaaet i meget trængende Forfatning.
Kiøbenhavns Postrytter, 1792-03-16
Gefle, den 23 Februarii. Jeg kan nu melde Dem det vigtige Nyt, at Stænderne i Morgen forsamles in pleno, for at ende Rigsdagen. Det Forslag, at det sædvanlige Prindsestyr skulde udbetales, ifald Kronprindsen inden næste Rigsdag skulde formæle sig, uden at Stænderne for den Sags Skyld behovede at sammenkaldes, er blevet eensstemmigen bevilget.
Kiøbenhavns Postrytter, 1792-03-16
Strasburg, den 23 Februarii. J Gaar ere Marechal Luckner og General Valence, efter Kongens udtrykkelige Forlangende, afreyste til Paris, forat bivaane Statsraadet i Anledning af forestaaende Krig.
Kiøbenhavns Postrytter, 1792-03-16
Stockholm, den 24 Februarii. Den geheime Commissions Project er allerede den 20de hujus blevet decreteret af Borger= og Bondestanden. De have saaledes derved garanteret den Gield, som efter Rigsdagen i Aaret 1789 blev gjort til Krigsomkostningernes Bestridelse. Denne Gields Betaling fortsættes indtil næste Rigsdag, og Femtedelen deponeres i Bancobilletter, Krigs commissariats Billetterne skal udvexles imod Statsbilletter, og Udrustningscommissionens Obligationer betales i tiAar, en Tiendedeel aarlig, med to Procent. Committeentenes Antal i Statscontoiret er blevet større, og den næste Revision er berammet til den 1ste October 1793. De høye Sukkerpriser ville formodentligen giøre, at vore Raffinaderier snart maae ophøre med at arbeyde.
Kiøbenhavns Postrytter, 1792-03-16
Man har virkeligen begyndt med at trykke Ridderskabets og Bondestandens Protocoller; men der tvivles om, at man kommer til Enden dermed.
Kiøbenhavns Postrytter, 1792-03-16
Haag, den 25 Februarii. Keiseren har, foruden det i Brüssel aabnede Laan af 2 Millioner 400000 Gylden til 4 Procent, og som allerede er complet, ladet aabne et andet Laan af lige Sum med samme Jnteresse hos de Herrer Gøll og Compagnie i Amsterdam, hvilket ligeledes gaaer godt fra Haanden; samt et tredie Laan af 2 Millioner 500000 tydske Gylden til 4 Procent hos de Herrer Osy og Sønner i Rotterdam, som vist vil have ligesaa god Fremgang som begge formeldte.
Kiøbenhavns Postrytter, 1792-03-16
Efter Brevene fra Dunkirchen af 22de hujus frygtede man der for flere Plyndringer. Borgerne beklage sig meget over Municipalitetens feige Opførsel. Paa adskillige andre Stæder i fransk Flandern hersker der ligeledes Uroeligheder.
Kiøbenhavns Postrytter, 1792-03-16
Generalstaterne have for dette Aar bevilget Consenterne paa samme Fod som i det forgangne Aar.
Kiøbenhavns Postrytter, 1792-03-16
Brevene fra London melde, at den fra Paris til London afsendte Biskop af Autun er ved Hoffet der blevet modtaget med de tydeligste Kiendetegn paa Foragt. Han skal have foreslaaet, at dersom Engeland vilde indlade sig i en Alliance med Frankerige, saa vilde Frankerige forpligte sig til 1) ikke at fortsætte Arbeydet i Cherbourg, ja end- og demolerer det, der allerede er anlagt; 2) at ophæve Familieforbundet med Spanien, og 3) ligeledes at ophæve Alliancen af 1756 med det østerrigske Huus. - Der skal være ham svaret, at den første Punct havde allerede af sig selv faaet sin Rigtighed; og hvad de to andre Poster angik, da vilde de vist nok begge falde af sig selv, ifald Constitutionen blev staaende ved Magt. J andet Fald vilde aldeles intet af det, hvortil Hr. Biskoppen var befuldmægtiget, kunde finde Sted. J øvrigt havde man besluttet, ikke i ringeste Maade at blande sig i den franske Revolution.
Kiøbenhavns Postrytter, 1792-03-16
Prag, den 25 Februarii. Dagligen seer man her Feldtreqvisiter transporteres til de Batailloner, som ere beordrede at marchere til Rhinstrømmen. Bataillonerne Gemmingen og Stuart brække, i disse Dage op, for at gaae til Freyburg, og en Deel af Regimentet Kinsky er allerede paa Marchen. J Morgen gaaer der atter en stor Munitions Transport herfra. Med faa Ord: Det er ramme Alvor, at Keiseren og Riget vil med Eftertryk haandhæve Rigsfyrsternes krænkede Rettigheder.
Kiøbenhavns Postrytter, 1792-03-16
Warschau, den 25 Februarii. Efter Beretning fra Petersburg, bliver der i Cronstadt udrustet en anseelig Flaade, som endda skal forstærkes med 6 Orlogskibe og 4 Fregatter fra Archangel. Til disses bemandning skal der allerede være afgaaet 1000 Matroser, med deres Officerer til Archangel. Man troer, at denne Expedition giøres til Fordeel for de franske Emigranter.
Kiøbenhavns Postrytter, 1792-03-16
Om Landdagene gaaer der forskiellige Rygter, Paa nogle Stæder har man andengang berediget den nye Constitution, paa andre har man derimod revet de nye Anordninger i Stykker, erklæret Constitutionen for et uforsvarligt Jndgreb i den Pohlske Friehed, og drevet paa at faae de i Hovedstaden oprettede Clubber afskaffede, da de ere skadelige baade for Staten og Religionen.
Kiøbenhavns Postrytter, 1792-03-16
Coblenz, den 28 Februarii. J dette Øyeblik forsikkres, at den her værende franske Minister har af Kongen begjært sin Afsked fra denne Post. Man troer, at han nu, ligesom Hr. Vergennes, anlægger den hvide Kokarde.
Kiøbenhavns Postrytter, 1792-03-16
Næsten hver Dag ankomme her nye Emigranter fra Frankerige.
Kiøbenhavns Postrytter, 1792-03-16
Wien, den 29 Februarii. J Søndags bivaanede Deres Keyserl. Majestæter den offentlige Gudstieneste, hvorefter den til Rigsdagen i Regensburg bestemte Minister, Hr. Marbois, blev ved den franske Gesandt Monarken forestillet i en privat Audience. Samme Dag havde den tyrkiske Gesandt sin høytidelige Audience hos Keiseren.
Kiøbenhavns Postrytter, 1792-03-16
J disse Dage er her atter ankommet to Courerer fra Frankerige. – Feldtbataillionen Ferdinand Toscana har allere begivet sig paa Marchen.
Kiøbenhavns Postrytter, 1792-03-16
Den til den franske Grændse bestemte Armee skal i alt beløbe sig til 54000 Mand. - Det hedder nu, at de Bossniske Friecorps, som i forrige Krig bleve oprettede imod Tyrkerne, skulle igien sættes paa samme Fod.
Kiøbenhavns Postrytter, 1792-03-16
Frankfurt, den 3 Martii. Vores Keyserl. Rigs-Ober=Postamts-Tidende for i Dag melder, at den Russiske Gesandt i Neapolis har erklæret Hoffet sammestæds, at hans Monarkinde har bestemt 24000 Mand i Forening med 12000 Svenske, under Kongen af Sverrigs Commando, imod Frankerige, for at skaffe dette Rige dets forrige System igien.
Kiøbenhavns Postrytter, 1792-03-16
Hamburg, den 9 Martii. Med en i Forgaars Aftes herigiennem passeret Stafette til Kiøbenhavn har man faaet den høistsørgelige Tidende, at Keyser Leopold den Anden har den 1ste hujus omskiftet Tiden med Evigheden. Den 28de Februarii blev den høyst salige Monark angrebet af en hidsig Galdefeber. Endnu den 1ste Martii om Morgenen hedde det, at han var i Bedring; men om Eftermiddagen Klokken 3 kom der et Slag, til, som gjorde Ende paa hans dyrebare Liv. – Den Høyst salige var født den 5te Maji 1747, formælede sig den 16de Februarii 1764 med Jnfantinde Marie Louise, Carl den Tredies, Kongen af Spaniens, anden Datter, hvilken Formæling blev fuldbyrdet den 5te Augusti 1765. Den 18de Augusti samme Aar blev han Storhertug i Toscana, hvilket Land han med største Berømmelse regierede, og bragte det fra dets forfaldne Tilstand i den bedste Flor. Den 20de Februarii 1790 succederede han i de østerrigske Arvelande, blev den 28de September samme Aar valgt til Romersk Keyser, og den 9de October næstefter kronet til denne høye Værdighed. Han elskede Fred, og vilde gjort Tydskland, og sine Arvelande lykkelige, dersom Forsynet havde forundt ham flere Leveaar, end de han opnaaede, nemlig kun 44 Aar og 10 Maaneder.
Kiøbenhavns Postrytter, 1792-03-16
Kiøbenhavn, den 16 Martii. Førstkommende Onsdag den 21de Martii Kl. 6 1/2 Slet, bliver Bal paree en Domino paa Hof=Theatret for alle 9 Classer. Enhver, som agte at bivaane dette Bal en Do mind, vilde i Forveien indsende deres Navne til Casserer, Juul, boende i No. 43 i store Kongensgade paa anden Sal, da billetterne med enhvers Navn paategnet kan afhentes i den saa kaldede Procuratorstue, samme Dags Formiddag fra Kl. 9 til 12 Slet.
Kiøbenhavns Postrytter, 1792-03-16
Under 1ste Februarii har Hs. Majestæt allernaadigst beskikket Laurits Hald til at være Kieldermester.
Kiøbenhavns Postrytter, 1792-03-16
J Tallotteriets 522de Trækning i Altona, den 1ste Martii, udkom følgende Numere: J Tallotteriets 475de Trækning i Wandsbeck, udkom: Meteorologiske Observationer.
Kiøbenhavns Postrytter, 1792-03-16
Vinden. Therm.
Kiøbenhavns Postrytter, 1792-03-16
Barom. Kulde. N. V. 5 Martii. N. N. O. N. N. O. II Uvis.
Kiøbenhavns Postrytter, 1792-03-16
Schleswig-Holsteinischer Special-Calender for 1792 er at bekomme i det Kongelige Bogtrykkerie for 2 Mk.
Kiøbenhavns Postrytter, 1792-03-16
Den af sal. Hr. Biskop Hersleb skrevne ypperlige Bog: Livets Ordi Dødens Stund eller de Syv Christi Ord paa Korset, udi Syv Prædikener forklarede, og en Prædiken over det Første Christi Ord efter Opstandelsen, er tilkiøbs at bekomme i det Kongelige Bogtrykkerie for 2 Mk. Johan Gangolf Wilhelm Forstmans, evangelisk luthersk Præst til Sohlingen i Hertugdømmet Berg, hans Glædes=Tidende for alle Syndere, fremstillet udi Syv Passions=Prædikener, oversat paa Dansk, er tilkiøbs at bekomme i det kongel. Bogtrykkerie for 1 Mk. 8 s. Mellemste Etage udi Gaarden No. 199 i Frederichsberg gade, som nu beboes af (S. T.) Hr. Oberste Hæderich, bliver til Paaske ledig; samme bestaaer af 5 store Værelser og Kiøkken en Sutte, et Sideværelse til Domestiqver, kan og følge 2de Værelser udi 3die Etage, foruden Tiener= og Pulterkammer i Qvisten, fælleds Vadskerkielder og Tørreloft, samt Afdeeling i Kielderen til Victualier, og Rum til circa 16 Favne Brænde, hvorom handles med Viinhandler Glasing paa Hiørnet af Vandkunsten.
Kiøbenhavns Postrytter, 1792-03-19
benhavn No. Aar. allads, hals un Post-Tidender, ud ann.
Kiøbenhavns Postrytter, 1792-03-19
Mandagen, den 19 Martii. Heraf udgives ugentlig 2de Stykker, ved P. M. Hopfiner.
Kiøbenhavns Postrytter, 1792-03-19
Constantinopel, den 24 Januarii. Den vigtige Tidende, at Freden endelig var sluttet imellem Rusland og Porten, indløb her den 17de hujus med en overordentlig Coureer. Reis Effendi lod derpaa strax alle de tre allierte Hoffers Tolke kalde til sig, for at meddele bemeldte Hoffers Gesandte dette store Nyt. Porten er saa meget gladere over denne Fred, som Rusland har skienket den de stipulerte Krigsomkostninger, ja frafalder end- og sin Fordring paa de Cubanske Jndvaaneres Uafhængighed. Denne sin Glæde gav Porten iblandt andet tilkiende derved, at den aflagde Coureeren, som bragte Fredsbudet, med en Present af 5000 Guld Zechiner og en prægtig Pelts, samt desuden en aarlig Pension af 4000 Piastre. Der bliver nu ogsaa allerede forfærdiget Peltse og andre kostbare Presenter til Uddeeling imellem de paa Kongressen befuldmægtigede Ministre og deres Suiter, saasnart Tractatens Ratificationer ere udfærdigede. Da nu altsaa Tiden nærmer sig, at Mahomeds Fane, som, saalænge Krigen varede, var betroet til Storvizirens Omsorg, skal af ham bringes her tilbage, saa ere mange af den Troe, at hans Forfatning vil efter Hiemkomsten blive meget critisk, ja nogle ere fuldkommen overbeviiste om, at hans andet Fald vil være uundgaaeligt, siden han ikke er eet eneste Medlem af det nu værende Ministerium ret bevaagen, og dette altsaa, for at conservere sig selv, maa finde sin Jnteresse i i at befordre hans Unaade af alle Kræfter. Jmidlertid har han et stærkt Partie paa sin Side, ja Storherren selv viiser megen Længsel efter at see og tale med denne sin første Minister og Krigsmand. Fra denne Side betragtet er der altsaa nogen Muelighed i, at han maaskee kunde undgaae hans Fienders Efterstræbelser.
Kiøbenhavns Postrytter, 1792-03-19
Madrid, den 10 Februarii. Den forrige franske Ambassadeur, Hertugen af Vauguyon, som stedse siden har opholdt sig her som Particulier, fik for 8 Dage siden en Coureer fra de franske emigrerte Prindser, og havde derefter en Conference med Greven af Florida blanca, hvis Svar han har sendt tilbage over Barcellona. Ogsaa den forrige franske Generallieutenant, Greve Lautree, er fra Barcellona, hvor han i lang Tid har opholdt sig, ankommet til Aranjuez, og har ligeledes havt en Conference med Greven af Florida blanca. Han er endnu incognito her i Staden. Formodentlig har det i Coblenz etablerte franske Conseil, hvori Baron Breteuil, Hertugen af Vauguyons fortroelige Ven, har stor Jndflydelse, givet det spanske Cabinet Underretning om det Wienske, Berlinske og Petersburgske Hofs Planer. Man taler om en almindelig Forening imellem alle Magter til det forestaaende Foraar, hvortil den franske Nationalforsamlings ubetænksomme Forhold har givet Anledning. Jmidlertid synes Spanien ikke at ville tage nogen offentlig Deel i en saadan Confoederation.
Kiøbenhavns Postrytter, 1792-03-19
Luxenburg, den 18 Februarii. Dag for Dag venter man her to Regimenter Jægere og 320 Artillerieheste. Feldtmarchal von Bender har virkelig faaet Ordre at complettere sine Tropper, saavel Mandskadet som Equipagen. Fra Namur meldes, at Maastrømmen i de sidste 14 Dage har vrimlet af Skibe med Krigsmunition til bemeldte Stad. Dog tvivler man, at det, uagtet alle disse krigerske Foranstaltninger, ikke kommer saa hastig til Krig. Vel tegner det til en frygtelig Confoederation imod Frankerige, hvortil der allerede giøres store Forberedelser. Men vore Politici troe, at hele indeværende Aar vil medgaae, førend alle Souverains kunne blive enige om et saa vigtigt Forehavendes Udførelse, og at Sagerne altsaa imidlertid kunne tage en fredelig Vending.
Kiøbenhavns Postrytter, 1792-03-19
Overrhinstrømmen, den 28 Februarii.
Kiøbenhavns Postrytter, 1792-03-19
Det hele Mirabeauiske Corps er nu afmarcheret fra Renchen, og der er kun blevet 50 Mand tilbage, med hvilke det Rohanske Corps i Ettenheim skal forstærkes, Keyseren lader Passagen for Levnetsmidler og Fourage til Frankerige spærre, Østerrigerne have paataget sig alle de Contracter om Fourageleverance, som Prindsen af Conde havde indgaaet.